《何较理阁上观梅》
元代·徐贲

新搆奂崇阁，宿值发高梅。的的循阑起，矫矫逐檐来。

孤枝偶斜循，繁花俄骤开。向日光浮袂，凌风香绕杯。

平看信璚圃，俯玩讶瑶台。法曹自能咏，留题愧菲才。

作者简介：（1335—1393）元明间苏州府长洲人，字幼文，号北郭生。工诗善画。为十才子之一，又与高启、杨基、张羽合称吴中四杰。元末为张士诚掾属。张氏亡，谪临濠。洪武二年放归。后授给事中，改御史，巡按广东。官至河南左布政使。以征洮岷军过境，犒劳不时，下狱死。有《北郭集》。